Invitasjon til treningsleir for Nordstrand IF påsken 11 april – 16 april 2014 Fjerritslev Danmark

Vi gjentar suksessen og drar til Fjerritslev på treningsleir i første halvdel av påsken 2014. Dette har blitt en årlig tur for klubben, og her får vi mulighet til å bygge både laget og klubben inn mot sesongen 2014. Spillerne får også en mulighet til å skape minner for livet og utvikle seg som fotballspillere.

Vi skal bo på Han Herred sportscenter. Senteret har et anlegg bestående av 11 gressbaner og 1 kunstgressbane som ligger på andre siden av veien for senteret. I tillegg vil vi få tilgang til 2 idrettshaller, svømmehall, møterom og fritidsrom med bordtennis, biljard mm.

Det er lagt opp til 4 måltider per dag; frokost, lunsj, middag og et kveldsmåltid. Dette er selvsagt inkludert i prisen.

Vi inviterer både gutter og jenter i årsklassene: 2002, 2001, 2000, 1999, 1998

**I tillegg kommer A. lag og juniorlag til å stille!**

**Reise: NB! FORANDRING I REISEVEI TIL DANMARK!**

Vi reiser med båten fra Larvik til Hirtshals den 11.04 kl. 1730. Det er bestilt busser med avreise fra Niffen kl. 14.00. Alle spiser middagsbuffet på utreisen og lunsjbuffet på hjemreisen. På kaia i Hirtshals venter det busser som skal ta oss til Fjerritslev. Disse vil også frakte oss tilbake til båten på hjemreisen. Hjemreisen blir fra Frederikshavn til Oslo 16.04. kl 09.00 og vi er hjemme rundt kl. 18.00 samme dag.

**Priser:**

Den totale prisen vil være på **3700,-**. Dette er rimeligere enn fjoråret. Dette blir en minneverdig tur med masse aktivitet for barna. Det er planlagt å gjennomføre diverse trenerforum, interncup og vi ønsker å ha synlige A. lagspillere på feltet. Her skal vi bygge en klubb med et unikt samhold på tvers av aldersgruppene.

Prisen dekker alt av reise og transport, overnattinger, opphold, mat, 2 treninger per dag og kamper under oppholdet. Dersom noen av årgangene skal betale for trenere må årgangen fordele dette på deltakerne sine. For å ta med egne biler vil det koste litt ekstra.

**Påmelding:**

Fyll ut Stena Line- og Color Line dokumentet med navn. Legg inn både spiller og voksne som skal være med. Jeg trenger fødselsdato og informasjon om deltakere med diverse allergier eller intoleranser, evt andre spesielle hensyn.

**Har du noen spørsmål?**

Ta kontakt med jarle Krämer på: jarle@nordstrand-if.no eller på tlf 98 80 65 94.

**Påmelding gjøres lagvis til Jarle innen 1. februar.**

**Innbetalingsfrist er 1 mars.**